《自归耕篆畦见村妇有摘茶车水卖鱼汲水行馌寄》
宋代·舒岳祥

卖菜深村妇，休嗟所获微。
芜菁胜乳滑，莱菔似羔肥。
橐里腰钱去，街头买肉归。
种蔬胜种稻，得米不忧饥。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。